alexandrainst/scandi-wiki huggingface dataset:
DIPS

DIPS (Distribuert Informasjons- og Pasientdatasystem i Sykehus) er en programvare og et norsk aksjeselskap som er eid av Awilhelmsen, Diakonhjemmet Sykehus og de ansatte. DIPS har nærmere 315 medarbeidere med hovedkontor i Bodø, avdelingskontorer i Oslo, Bergen, Straume, Trondheim og Tromsø, samt virksomhet på Sri Lanka.

Historikk 
Utviklingen av programvaren DIPS ble startet av Tor Arne Viksjø ved IT-avdelingen på Nordland Sentralsykehus i 1987. Det ble senere etablert et utviklingssamarbeid med andre interesserte sykehus som også tok i bruk programvaren. DIPS ble etablert som et frittstående aksjeselskap i 1997.

DIPS AS er den største leverandøren av e-helsesystemer for helsevesenet i Norge. Programvaren omfatter blant annet elektronisk pasientjournal, pasientadministrative systemer samt ulike løsninger for samhandling mellom aktørene i helsevesenet. DIPS AS har konsern- og rammeavtaler med Helse Sør-Øst RHF, Helse Vest RHF og Helse Nord RHF samt en rekke private sykehus. Programvaren DIPS brukes i dag ved mer enn 35 norske sykehus. I tillegg benyttes DIPS Multimedia ved Odense Universitetshospital i Danmark og Länssykehuset Ryhov i Sverige.

I 2018 ble ACOS Levekår kjøpt av DIPS-konsernet, og det nye forretningsområdet har fått navnet DIPS Front.

Utmerkelser 
DIPS AS har blitt tildelt følgende utmerkelser og priser:

 Medlem av Microsofts World-Wide ISV Partner Advisory Counsil (1 av 19 i verden) i perioden 2007–2008.
 NHO Nordlands Nyskapningspris 2007
 Ble en av de beste vekstbedriftene i Nordland som Gaselle i Dagens Næringsliv i 2004, 2005, 2010 og 2011.
 Har vært med på Deloitte Fast 50 rankingliste for Norge og Fast 500 for Europa som raskest voksende teknologibedrift årene 2004, 2005, 2006 og 2010.
 Tandbergprisen 2005: Innovasjonspris i Bodø
 Adm. dir. Tor Arne Viksjø vant kåringen av Entrepreneur of the Year, Region Nord i 2010
 Norges mest respekterte bedrift, «Growing Star» under Virke-konferansen 2014

Referanser

Eksterne lenker 
 Selskapets nettsted
 Entrepreneur of the Year, Region Nord
 Tandbergprisen

Norske programvareselskaper
Helseinformatikk
Etableringer i 1997
Senter for sjeldne diagnoser

Senter for sjeldne diagnoser er et tverrfaglig, landsdekkende kompetansesenter ved Oslo universitetssykehus, Rikshospitalet, som tilbyr informasjon, rådgivning og kursvirksomhet om sjeldne diagnoser. Tjenesten er rettet mot brukere, pårørende og fagpersoner som enten har eller arbeider med sjeldne diagnoser.

Alle kan ta direkte kontakt med senteret uten henvisning eller spesielle avtaler.

Se også
sjeldne tilstander

Eksterne lenker
 Senterets hjemmeside

Oslo universitetssykehus, Rikshospitalet
Sjeldne tilstander
Ane (slektsprogram)

Ane er et norskutviklet, norskspråklig og gratis slektsdataprogram som benyttes under Windows. Den aller første utgaven av programmet ble laget høsten 2002. Programmet kan benyttes til å lagre og vedlikeholde slektsopplysninger og tilhørende kilder, kart og bilder. Opplysningene lagres på GEDCOM-formatet og kan derfor leses/importeres av de fleste slektsprogrammer. Ane kan på samme måte lese opplysninger fra andre slektsprogrammer.

Eksterne lenker 
 Hjemmeside
 Brukerveiledning

Slektsforskningsprogrammer
Svend Foyn Bruun

Svend Foyn Bruun (født 1. desember 1883 i Tønsberg, død 31. mai 1956) var en norsk skipsreder og politiker for partiet Høyre.

Bruun reiste til sjøs i 1899 og avla eksamen ved Sjøkrigsskolen i Horten 1904. Han studerte språk i Frankrike 1904–05, og språk og historie ved University of Oxford i 1905. Han tjenestegjorde i marinen under krisen i 1905, og seilte i koffardifart 1905–11, vesentlig som skipsfører. Fra 1911 til 1914 ledet han hvalfangstekspedisjoner med flytende hvalkokerier. I 1919 startet han sammen med Anton von der Lippe skipsrederfirmaet Bruun & von der Lippe i Tønsberg, et selskap som disponerte forskjellige skips- og hvalfangerselskaper. Bruun & von der Lippe startet blant annet i 1928 Hvalfangerselskapet Antarctic A/S og Hvalfangerselskapet Pelagos A/S. Bruun deltok i 1928 i etableringen av Hvalfangerselskapet Kosmos A/S, og i 1930 av Hvalfangerselskapet Kosmos II A/S. Senere var han formann i direksjonen for disse selskapene. Etter andre verdenskrig skilte Bruun og von der Lippe lag. Bruun overtok Pelagos, mens von der Lippe overtok Antarctic.

Bruun var medlem av Sem herredsstyre 1920–25, og medlem av formannskapet 1923–25. Han representerte Vestfold fylke på Stortinget 1925–36, der han var medlem av næringskomiteen 1925–1930, sjøfarts- og fiskerikomiteen 1931-33 og finans- og tollkomiteen 1934–36. Han var formann i Høyres fylkesorganisasjon og medlem av Høyres sentralstyre. Han hadde en rekke verv i lokale organisasjoner og bedrifter. Han ble utnevnt til ridder av den svenske Nordstjerneordenen og mottok en tyrkisk fortjenstmedalje.

Svend Foyn Bruun var bosatt på gården Aker i Sem. Han var sønn av sel- og hvalfanger Carsten Henrik Bruun (1828–1907) og hustru Maren Sibylle Foyn (1840–1918), en niese av Svend Foyn.

Utgivelser 
 Sem og sjøen. Av en vestfoldsbygds sjøfartshistorie, Vestfold Historielag, Tønsberg, 1949
 Hvalfangerselskapet Pelagos A/S 1928 – 30. juni – 1953, Tønsberg Aktietrykkeri, Tønsberg, 1953

Referanser

Kilder 
 Oscar A. Johnsen: Sem og Slagen bygdebok, 1945
 Biografiske opplysninger Norsk samfunnsvitnskapelig datatjeneste
 Norske skibsførere, Dreyers Forlag, 1935, s. 119.

Eksterne lenker 
 

Stortingsrepresentanter 1925–1927
Stortingsrepresentanter 1928–1930
Stortingsrepresentanter 1931–1933
Stortingsrepresentanter 1934–1936
Stortingsrepresentanter fra Høyre
Stortingsrepresentanter for Vestfold
Lokalpolitikere i Sem
Høyre-politikere i Vestfold
Norske skipsredere
Norske hvalfangere
Lokalpolitikere i Vestfold og Telemark
Nordstjerneordenen
Personer fra Tønsberg kommune
Artikler i sjøfart-prosjektet
Torstein Bae

Torstein Bae (født 3. april 1979 i Oslo) er en norsk sjakkspiller og jurist.

Bae har kommentert sjakk for NRK siden 2013, herunder en rekke VM i langsjakk, hurtigsjakk og lynsjakk, VM fischersjakk i 2019 og sjakk-OL i 2014. Han var også kommentator under verdenscupen på skøyter i 2019. Han ble i 2020 tildelt Riksmålsforbundets TV-pris for sitt formidlingsarbeide.

Til daglig arbeider han som leder av internrevisjonen i Flyktninghjelpen. Han var før dette konsernsjef i Alt Legalt AS og advokat og managing partner i Advokatfirmaet Legalis AS og Legal24 Advokatfirma AS i Oslo. Han har også ledet fagutvalg for flyktning- og humanitærrett i Den internasjonale juristkommisjon norsk avdeling (ICJ-Norge).

Bae ble i 2007 tildelt tittelen Internasjonal mester i sjakk etter at han gjennom god innsats i Politiken Cup i Helsingør kom over  i rating. Han hadde allerede i 2002 oppfylt kravene til turneringsprestasjoner (tittelnormer) etter at han blant annet ble nummer tre i Landsturneringen NM i sjakk 2001. Bae representerte Norge i junior-VM i 1997 og EM individuelt 2002. Han deltok på det norske landslaget i sjakk-OL i 2002 og 2012. Bae vant det åpne NM i 2000 og det åpne NM i hurtigsjakk 2003 etter seier mot blant andre Magnus Carlsen

Bae var president i Norges Sjakkforbund fra 2004 til 2007 og sonepresident i FIDE 2006-2010.

Bae er medlem av Schakklubben av 1911. Han vant NM for lag med klubben i 2016. Fra 2009 til 2013 drev han firmaet Sjakkhuset sammen med WIM Silje Bjerke og GM Torbjørn R. Hansen.

Etter terrorangrepene i Norge 22. juli 2011 begynte han å engasjere seg politisk og meldte seg inn i Østensjø SV. Der ble han raskt leder. Det var han frem til 2017.

Bae er sønn av høyesterettsadvokat Ole Jakob Bae.

Referanser

Eksterne lenker 
 

Norske internasjonale mestere i sjakk
Sjakkolympiadedeltagere
Personer fra Oslo
Ekspertkommentatorer (sport)
Norske sjakkspillere
Torbjørn Ringdal Hansen

Torbjørn Ringdal Hansen (født 1. mars 1979 i Røyken)
er en norsk stormester i sjakk. Han er kjent som den første treneren til Magnus Carlsen.

Torbjørn R. Hansen ble utnevnt til Internasjonal mester i sjakk (IM) i 2008. Våren 2015 ble Hansen kvalifisert til tittelen stormester i sjakk (GM) som den 11. nordmannen i historien. Han hadde oppfylt de turneringsmessige kravene lenge, men ikke oppnådd en internasjonal rating på 2500 som også er en del av kravet for å få formalisert tittelen. Hansen er en av få spillere som har blitt norgesmester i klasse lilleputt (U13), kadett (U16) og junior (U20).

Hansen er medlem i Sjakklubben Stjernen i Oslo.

Hansen startet i januar 2009 firmaet Sjakkhuset sammen med WIM Silje Bjerke og IM Torstein Bae. Dette ble avsluttet i 2013.

I 2018 ble Sjakkhuset relansert sammen med Kristoffer Gressli, og sammen startet de sjakkbaren The Good Knight i Oslo sentrum.

Referanser

Eksterne lenker 
 

Norske stormestere i sjakk
Sjakkolympiadedeltagere
Personer fra tidligere Røyken kommune
Personer fra Asker kommune
Fødsler i 1979
Norske sjakkspillere
Marianne Skjulhaug

Marianne Skjulhaug (født 1964) er en norsk sivilarkitekt MNAL. Fra 1. august 2021 er hun ansatt som dekan ved Fakultet for arkitektur og design ved NTNU. Dette er en åremålsstilling for fire år. Hun etterfølger Fredrik Shetelig.

Hun er utdannet ved NTH i 1990 med utvekslingsår til Bergen Arkitekt Skole i 1986, da skolen ble opprettet. 

Skjulhaug kom til dekanstillingen ved NTNU fra Arkitektur- og designhøgskolen i Oslo (AHO), der hun var instituttleder ved Institutt for urbanisme og landskap. 

Hun var rektor ved Bergen Arkitekt Skole i perioden 01.09.2007–31.12.2011 og har tidligere arbeidet i Norconsult og Asplan Viak med byplanlegging. Hun er visepresident i Europan Norge.

Forskningsresultater og -publikasjoner 

 

 Skjulhaug, Marianne. (2014) Arkitektgruppen Cubus: Den produktive dalen, parallelloppdrag for utvikling av Indre Arna, oppdragsgiver Bergen kommune.
 Skjulhaug, Marianne. (2014) Minnested Utøya, i samarbeid med landskapsarkitektkontoret SLA og studentene Kosha Ahmadi, Edvard Glazeebrook, Kari Tønseth, Sarah Rønning Hansen, en av fire utvalgte for parallelloppdrag utforme et minnested på Utøya i regi av AUF.
 Skjulhaug, Marianne; Ellefsen, Karl Otto; Shannon, Kelly. (2013) Yinjiang masterplan. AHO/CAFA, Beijing.

Referanser

Eksterne lenker 

 Skjulhaugs profilside på ntnu.no

Norske arkitekter
Fødsler i 1964
Personer tilknyttet NTNU
Porøsitet

Porøsiteten til et materiale er et mål for forholdet mellom volumet av porer i materialet og totalvolumet.  Vanligvis måles porøsiteten som et desimaltall mellom null og én eller som en prosentandel.  For filtermaterialer brukes også en alternativ definisjon av porøsitet, som ikke er basert på volum.  Poretettheten måles i måleenheten PPI, pores per linear inch eller porer per lineær tomme.

Volumet av porene i et materiale betegnes som porevolumet.  Ulike målemetoder kan gi opphav til ulike definisjoner av porevolumet, som igjen gir opphav til ulike definisjoner av porøsitet.  

Vanlig brukt matematisk symbol for porøsitet er , men også f og n er brukt.

Porøse bergarter 
Sedimentære bergarter vil typisk ha en porøsitet mellom 0 og 0.4.  Porene vil kunne være fylt av vann eller luft, men også med gass eller olje.  En reservoarbergart er en bergart med god porøsitet som også er  permeabel.

Fordeling av sedimentpartikler, konsolidering og diagense er alle faktorer som vil påvirke porøsitetsverdien i en bergart.   God sortering av partikler vil gi høy porøsitet, mens i et dårlig sortert materiale vil små partikler fylle rommet mellom de større.  Konsolidering vil kunne deformere sedimentpartiklene og pakke disse tettere sammen.  En rekke diagentiske prosesser kan tette porevolumet, for eksempel med leirpartikler eller kalk

En rekke laboratoriemetoder eksisterer for å måle porøsiteten i en bergart.  Porøsiteten kan også estimeres fra brønnlogger.  Nøyaktige estimat av porøsitetsfordelingen i et petroleumsreservoar er viktig for å kunne fastslå volumet av olje og gass tilstede.

Geologi
Materialegenskaper
Hans Brandtun

Hans Martin Brandtun (født 16. august 1963) er en norsk tidligere fotballspiller. Han spilte for , ,  og . Han var med og vant cupfinalen for Brann i 1982, men tapte cupfinalen for Brann i 1987 og for Fyllingen i 1990. Han har vært styreleder og styremedlem i Brann i perioden 2003-2010.
Han spilte én kamp på herrelandslaget i 1985.

Meritter 
 Norgesmester med Brann i 1982

Spillerkarriere

Kilder

Referanser

Eksterne lenker 
 

Norske fotballspillere
Norske landslagsspillere i fotball for herrer
Norgesmestere i fotball
Fotballspillere for SK Brann
Fotballspillere for Fyllingen Fotball
Fotballspillere for Rosenborg BK
Personer fra Bergen kommune
Fødsler i 1963
Jan Morten Tennøy

Jan Morten Tennøy (født 1. mars 1980) er en norsk fotballdommer. Han ble  medlem av Nore Neset  i 2003. Han startet dommerkarrieren i 1998. Han har rykket opp i divisjonene og er nå dommer i Adeccoligaen. I sesongene 2007 og 2008 var han dommer i 2. divisjon. I 2004 ble han kåret Årets mest fremgangsrike dommer  i Hordaland fotballkrets.

Eksterne lenker 
 Profil hos Nore Neset idrettslag
 

Norske fotballdommere
Fødsler i 1980
MRAP

MRAP står for Mine Resistant Ambush Protected og er de senere år blitt en samlebetegnelse for minebeskyttede kjøretøyer. Med dette menes en type pansret personellkjøretøy, som er lettpansret og med fire hjul ligner en «vanlig bil», men likevel har god beskyttelse for å kunne overleve veibomber og bakholdsangrep. MRAP-kjøretøy er en undergruppe av lettpansret kjøretøy.

Opprinnelig var MRAP navnet på et program for innkjøp og utvikling av en familie pansrede kjøretøyer av det amerikanske marinekorpset på vegne av det amerikanske forsvaret. Programmet innebærer en rekke forskjellige kjøretøyer tatt fram av ulike produsenter.

Programmet ligner den amerikanske hærens Medium Mine Protected Vehicle-program.

Referanser

Eksterne lenker 
 Global Security om MRAP (engelsk)
 Military.com: Billions Needed for New Armored Trucks (engelsk)

MRAP-kjøretøyer
Lomonosovgruppen

Lomonosovgruppen er en vulkangruppe sør på øya Paramusjir i Kurilene i Russland.

Kilder
Lomonosovgruppen på Global Volcanism Program

Fjell i Sakhalin oblast
Vulkaner i Russland
Fjell over 1000 meter
Kurilene
Hennafjellet

Hennafjellet er et fjell i Halsa kommune i Møre og Romsdal. Det har en høyde på 633 moh. Fjellet ligger helt ut mot Arasvikfjorden, som ligger mellom Halsa og Aure. Hennafjellet ligger ytterst i en lang fjellrekke som danner et skille mellom Valsøyfjorden og resten av kommunen.

Referanser 

Fjell i Heim
Fjell under 1000 meter
Stefan Strandberg

Ken Remi Stefan Strandberg (født 25. juli 1990) er en norsk fotballspiller som spiller for .

Karriere 
Strandberg kom fra barndomsklubben Lyngdal til Mandalskameratene som 15-åring i 2006. I januar 2009 signerte han en fireårskontrakt med Vålerenga. Han var utlånt til  deler av sesongen 2009.

Han hadde tidligere prøvespilt for klubber som Derby, Portsmouth og Stuttgart.

I juni 2014 bestemte Strandberg for gå i streik mot RBK. Dette ledet til kommentarer om illojalitet og manglende klubb-engasjement hos Strandberg og at han var ferdig i klubben. Dette viste seg ikke å være riktig, og RBK tok han tilbake. Men i august samme år inntraff igjen en ny episode hvor Strandberg påsto at han ikke var mentalt klar for å spille, noe som ledet til sterke reaksjoner.

Den 7. juni 2015 ble det klart at Strandberg forlater RBK til fordel for russiske FK Krasnodar.

Landslaget 
Han har også spilt på aldersbegrensede landslag i fotball opp til U-21. Da U-21 landslaget var i Østerrike i mars 2011 var han utnevnt til kaptein i lagets to kamper.
Han ble tatt opp på A-landslaget januar 2012, men måtte melde forfall etter en skade, han ble erstattet av Tromsø-spilleren Thomas Drage.

Den 19. november 2013 fikk han sin første landskamp for  mot .

Den 6. juni 2021 scoret han sitt første landslagsmål for  mot .

Referanser

Eksterne lenker 
 
 Offisiell statistikk for Rosenborg Ballklub: Stefan Strandberg

Norske fotballspillere
Norske landslagsspillere i fotball for herrer
Fotballspillere for Lyngdal IL
Fotballspillere for FK Mandalskameratene
Fotballspillere for Vålerenga Fotball
Fotballspillere for Bryne FK
Fotballspillere for Rosenborg BK
Fotballspillere for FK Krasnodar
Fotballspillere for Hannoverscher SV 1896
Fotballspillere for FC Ural Sverdlovsk Oblast
Fotballspillere for Trapani Calcio
Fotballspillere for Salernitana Calcio 1919
Norske fotballspillere i Russland
Norske fotballspillere i Tyskland
Norske fotballspillere i Italia
Personer fra Lyngdal kommune
Fødsler i 1990
Milne (vulkan)

Milne er en vulkan som ligger sør på Simusjir i Kurilene i Russland. Den er det høyeste punktet på øya.

Kilder
Milnevulkanen på Global Volcanism Program

Fjell i Sakhalin oblast
Vulkaner i Russland
Fjell over 1000 meter
Kurilene
Bråtebrann

Bråtebrann eller bråtebrenning er å kvitte seg med plantemateriale ved å brenne det. Det kan være å brenne en haug av kvister og gress, eller man kan tenne på et område uten å samle sammen det som skal brennes. Hvis bråtebrannen holdes under kontroll, er den altså ikke en brann i betydningen ukontrollert eller uønsket ild. Men bråtebranner er et svært omdiskutert tema - både fordi de av og til kommer ut av kontroll, og fordi de forurenser mye. Det siste er særlig plagsomt for bl.a. allergikere. Noen norske kommuner har restriksjoner på bråtebrenning. Vanligvis er det forbudt å gjøre opp ild i skog og mark fra 15. april til 15. september. Utenom denne perioden kan kommuner og fylker forby all bruk av åpen ild pga. gress- og skogbrannfare. I januar og februar 2014 innførte f.eks. kommuner i Midt-Norge et slikt forbud, påskyndet av bl.a. Flatanger-brannen.

Samtidig er bråtebrannen et slags vårtegn, en overgang fra vinter til vår, og en opprydding. Med dette i bakhodet skrev den svenske humoristen Hasse Alfredson i 1961 en liten håndbok som han kalte En liten bok om att bränna löv, ris, kvistar och annat avfall i ett hörn av trädgården.

Referanser

Ild
Rajkoke

Rajkoke (russisk: Райкоке, japansk: 雷公計島) er ei liten vulkansk øy med en diameter på om lag 2,5 km. Øya har en høyde på 551 meter over havet og hører til Kurilene i Russland. Vulkanen er fortsatt aktiv og det siste kjente utbruddet skjedde i 1924.

Rajkoke er en av fem store yngleplasser for stellersjøløver i Kurilene og har den største kolonien av havhest i Kurilene. Kaptein Henry James Snow rapporterte i 1883 at 15 000 nordlig pelssel holdt til på øya. Men alt i 1890-årene var det bare få igjen på grunn av rovdrift av pelsjegere. I dag er det ikke pelssel å finne på Rajkoke i det hele tatt.

Eksterne lenker 
 
 Rajkoke på Global Volcanism Program

Vulkaner i Russland
Kurilene
Øyer i Sakhalin oblast
Øyer i Stillehavet
Aktive vulkaner
Fjell under 1000 meter
Rassjua

Rassjua (russisk: Расшуа, japansk: 羅処和島) er ei vulkansk øy sentralt i Kurilene i Russland. Den ligger 16 km frå Usjisjirøyene og 30 km sørvest for Matsuwa.

Vulkanen på øya strekker seg 956 meter over havet og hadde det siste utbruddet sitt i 1957. 

Administrativt hører øya til Sakhalin oblast.

Eksterne lenker 
 
 Sakhalin oblast
 Rassjua på Global Volcanism Program

Øyer i Sakhalin oblast
Kurilene
Øyer i Stillehavet
Vulkaner i Russland
Aktive vulkaner
Fjell under 1000 meter
Rudakov

Rudakov (russisk: Рудаков) er en stratovulkan som ligger sentralt på øya  Urup i Kurilene i Russland.  Vulkanen har et 700 meter bredt krater som inneholder en 300 meter bred kratersjø.

Kilder
Rudakov på Global Volcanism Program

Fjell i Sakhalin oblast
Vulkaner i Russland
Kratersjøer i Russland
Fjell under 1000 meter
Innsjøer i Sakhalin oblast
Kurilene
Tri Sestry

Tri Sestry (russisk: Три сестры, «de tre søstrene») er en vulkan sentralt på øya Urup i Kurilene i Russland.

Kilder
Tri Sestry på Global Volcanism Program

Fjell i Sakhalin oblast
Vulkaner i Russland
Fjell under 1000 meter
Kurilene
Borgengården i Skien

Borgengården i Skien er en bygning som ligger på hjørnet av Prinsessegata og Hesselberggata. Den er bygget i en iøynefallende nybarokk stil, og ble tegnet av arkitekten Finn Knudsen. Det var grosserer O.H. Holta som lot huset bygges i 1896, og bygget ble den gangen kalt Holtagården. Da grossererens datter Gunhild giftet seg med major S. Borgen, fikk bygningen sitt nåværende navn. I 2020 ble Borgengården V/Ole Lerbrekk tildelt kulturminnefondets plakett (Plaketten utdeles til utvalgte prosjekter som har utmerket seg særskilt i både bevarings- og formidlingsarbeid) Akrylmaling ble fjernet og bygget ble (remineralisert) med silikatmaling.

Referanser

Eksterne lenker
 Fra Skiens murarkitektur: Borgengården, Cappelens gate 2, arc!  Besøkt 13. mars 2022
Gjev utmerkelse til Borgengården. Kulturminnefondet.no, 5. desember 2019. Besøkt 13. mars 2022

Byggverk i Skien
Byggverk fullført i 1896
Asbjørn Joensen

Asbjørn Joensen (født 11. juli 1927 i Skálavík, død 21. oktober 1993 i Tórshavn) var en færøysk yrkesskolerektor og politiker (Sj.).

Han var utdannet maskinist fra Københavns Maskinmesterskole fra 1951 og maskiningeniør fra Københavns Teknikum fra 1959. Han var rektor ved den tekniske skolen i Klaksvík fra 1966 til sin død.

Joensen var innvalgt i kommunestyret i Klaksvík fra 1966 til 1980, fra 1966 til 1972 som formann/borgermester. Han var styreformann i Føroya Kommunufelag fra 1966 til 1972 og hadde en rekke andre offentlige verv; blant annet styreformann i SEV fra 1978 til 1981, styreformann i Smyril Line og styreformann ved sykehuset i Klaksvík.

Joensen overtok i 1972 som minister for kommunal-, kultur- og skolesaker i Atli Dams første regjering etter sin partifelle og sambygding Sámal Petersen. Joensen satt til regjeringsskiftet etter valget i 1974, da Sjálvstýrisflokkurin gikk ut av regjeringen og Joensen ble innvalgt på Lagtinget fra Norðoyar. Joensen mistet sitt mandat ved valget i 1988, men gjenvant det ved valget i 1990. Han hadde sitt virke i Lagtingets finanskomité i mange år. I 1993 fikk han et hjerteinfarkt under et lagtingsmøte og ble innlagt på sentralsykehuset i Tórshavn, hvor han døde få dager senere.

Referanser 

Færøyske ministre
Færøyske lagtingsmedlemmer
Borgermestre i Klaksvík
Færøyske ingeniører
Personer fra Skálavík
Portal:Færøyene/artikler
Tsjirinkotan

Tsjirinkotan (russisk: Чиринкотан) er ei liten vulkansk øy i Kurilene i Russland. Den er 6 km² stor og ligger 25 km fra Ekarma. Øya har en diameter på 3 km og en høyde på 724 meter over havet med en markant kaldera på 1 km i diameter. Øya har bratte fjellsider. Tsjirinkotan er fortsatt aktiv og det siste kjente utbruddet kom i 1986.

Administrativt hører øya til Sakhalin oblast.

Kilder 
Tsjirinkotan på Global Volcanism Program

Vulkaner i Russland
Sakhalin oblast
Øyer i Russland
Øyer i Stillehavet
Aktive vulkaner
Fjell under 1000 meter
Tsjirip

Tsjirip er en vulkan som ligger sentralt på øya Iturup i Kurilene i Russland. Den ligger på Tsjiriphalvøya og består av to doble stratovulkaner, Tsjirip og Bogdan Khmelnitskij.

Kilder
Tsjirip på Global Volcanism Program

Fjell i Sakhalin oblast
Vulkaner i Russland
Fjell over 1000 meter
Kurilene
Knut Sirevåg

Knut Sirevåg (født 26. august 1978) er en tidligere norsk fotballspiller. Han tilbrakte hele sin fotballkarriere i Bryne. Han spilte i forsvar, og var kjent for å ha veldig fin pasningsfot.

I dag jobber Sirevåg som lærer ved Lye Ungdomsskule på Jæren. Han underviser i tysk, samfunn, musikk, KRLE og kroppsøving.

Karriere som spiller

Referanser

Eksterne lenker 
 

Norske fotballspillere
Fotballspillere for Bryne FK
Álvaro Negredo

Álvaro Negredo Sánchez (født 20. august 1985) er en spansk fotballspiller som spiller for Cádiz CF. 

Han har tidligere spilt for Rayo Vallecano, Real Madrid B og UD Almería.

Negredos posisjon på banen er angrep, og kallenavnet hans er «La fiera de Vallecas», som betyr det ville dyret av Vallecas.

Referanser

Eksterne lenker 
 

Spanske fotballspillere
Europamestere i fotball
Spillere i Fotball-EM 2012
Fotballspillere for Rayo Vallecano
Fotballspillere for UD Almería
Fotballspillere for Real Madrid Castilla
Fotballspillere for Real Madrid CF
Fotballspillere for Sevilla FC
Fotballspillere for Manchester City FC
Fotballspillere for Valencia CF
Fotballspillere for Middlesbrough FC
Fotballspillere for Beşiktaş JK
Fotballspillere for Al-Nasr SC (Dubai)
Fotballspillere for Cádiz CF
Personer fra Madrid
Fødsler i 1985